Сапасыз интернет үшін 271 млн теңге айыппұл төледі
"Сапасыз интернет үшін 271 млн теңге айыппұл төледі" | "https://abai.kz/post/159308"
TITLE: Сапасыз интернет үшін 271 млн теңге айыппұл төледі
URL: https://abai.kz/post/159308
META: "Сапасыз интернет үшін 271 млн теңге айыппұл төледі" | "https://abai.kz/post/159308"
DATE: 26.10.2022
AUTHOR(s): Abai.kz
TOTAL WORDS: 111
TEXT: Сапасыз интернет үшін еліміздің байланыс операторлары шамамен 271 млн теңге айыппұл төледі. Бұл туралы ҚР Цифрлық даму, инновациялар және аэроғарыш өнеркәсібі вице-министрі Әсет Тұрысов мәлім етті «Интернеттің сапасына қатысты біздің министрлік байланыс операторларының жауапкершілігін күшейту жұмысын жүргізіп жатыр. Мендегі бар ақпарат бойынша шамамен 271 миллион теңге айыппұл төленді. Заңнамаға тиісті өзгерістер енгізілді. Сонымен қатар байланыс сапасының параметрлері бекітілді. Интернет сапасына қатысты мәселе туындаса «Е-өтініш» жүйесі арқылы біздің министрліктің байланыс комитетіне жүгінуге болады. Содан соң біздің маман тексереді. Егер интернеттің сапасыздығы расталса, онда тиісті айыппұл салынады. Бүгінгі таңда операторлармен осындай жұмыс жүргізілуде», - деді Әсет Тұрысов Мәжілісте тілшілердің сұрағына жауап бере тұрып. Оның айтуынша, байланыс операторларының жұмысына қатысты қатаң шаралар қабылданды. Abai.kz
